CELEX: 22014A1224(01)
Language: hu
Date: 2014-12-23 00:00:00
Title: Jegyzőkönyv az Európai Unió és a Zöld-Foki Köztársaság között az Európai Közösség és a Zöld-Foki Köztársaság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról

24.12.2014   
            
            
               HU
            
            
               Az Európai Unió Hivatalos Lapja
            
            
               L 369/3
            
         JEGYZŐKÖNYV
   az Európai Unió és a Zöld-Foki Köztársaság között az Európai Közösség és a Zöld-Foki Köztársaság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról
   1. cikk
   Alkalmazási időszak és halászati lehetőségek
   1.   Az uniós hajók részére a halászati partnerségi megállapodás 5. cikke alapján a jegyzőkönyv ideiglenes alkalmazásának kezdőnapjától számított négy éves időszakra engedélyezett halászati lehetőségek a következők:
   az ENSZ 1982. évi Tengerjogi Egyezményének 1. mellékletében felsorolt, nagy távolságra vándorló fajok a 2. függelékben meghatározott korlátokon belül és az Atlanti Tonhal Védelmére Létrehozott Nemzetközi Bizottság (ICCAT) vagy más nemzetközi egyezmény keretében védelem vagy tilalom alá helyezett fajok kivételével:
   
               —
            
            
               fagyasztóval felszerelt kerítőhálós tonhalhalászhajók: 28 hajó,
            
         
               —
            
            
               horgászbotos tonhalhalászhajók: 13 hajó,
            
         
               —
            
            
               felszíni horogsoros halászhajók: 30 hajó.
            
         2.   Az (1) bekezdést a 4. és 5. cikk rendelkezéseire is figyelemmel kell alkalmazni.
   3.   A megállapodás 6. cikkének alkalmazásában az Unió valamely tagállamának lobogója alatt közlekedő hajók (a továbbiakban: uniós hajók) csak a Zöld-foki-szigetek által e jegyzőkönyv keretében kiállított érvényes halászati engedély birtokában folytathatnak halászati tevékenységet a Zöld-foki Köztársaság kizárólagos gazdasági övezetében.
   2. cikk
   Pénzügyi hozzájárulás – fizetési feltételek
   1.   Az 1. cikk szerinti időszakra vonatkozóan a jegyzőkönyv becsült összértéke 3 300 000 EUR.
   2.   Az (1) bekezdésben említett összeg az alábbi összegekből tevődik össze:
   
               —
            
            
               a megállapodás 7. cikke szerinti pénzügyi hozzájárulás 2 100 000 EUR, amely a következőképpen oszlik meg:
               
                           a)
                        
                        
                           a halászati erőforrásokhoz való hozzáférés címén évente fizetendő, évi 5 000 tonnás referenciamennyiségnek megfelelő pénzügyi kompenzáció, amelynek összege az első és a második évben 275 000 EUR, a harmadik és a negyedik évben 250 000 EUR;
                        
                     
                           b)
                        
                        
                           a Zöld-foki-szigetek halászati ágazati politikájának végrehajtásához nyújtott támogatásként fizetendő külön összeg, amely az első és a második évben 275 000 EUR, a harmadik és a negyedik évben 250 000 EUR.
                        
                     
         
               —
            
            
               1 200 000 EUR, amely összeg a hajótulajdonosok által a megállapodás 5. és 6. cikke alapján, a melléklet II. fejezetének 3. pontjában előírt szabályok szerint kiállított halászati engedélyekért fizetendő díjak becsült összegének felel meg.
            
         3.   Az (1) bekezdést e jegyzőkönyv 3., 4., 5., 7. és 8. cikkének és a megállapodás 12. és 13. cikkének rendelkezéseire is figyelemmel kell alkalmazni.
   4.   Ha az uniós hajók által a zöld-foki-szigeteki vizeken ejtett teljes fogásmennyiség meghaladja a (2) bekezdés a) pontja szerinti referenciamennyiséget, a pénzügyi hozzájárulásnak a (2) bekezdés a) pontjában említett összege az első két évben minden egyes további kifogott tonna után 55 EUR-val, a két utolsó évben pedig minden egyes további kifogott tonna után 50 EUR-val emelkedik. Mindazonáltal az Unió által kifizetett teljes éves összeg nem haladhatja meg a (2) bekezdés a) pontjában említett összeg kétszeresét. Ha az uniós hajók által kifogott mennyiségek meghaladják a teljes éves összeg kétszeresének megfelelő mennyiséget, az e határértéket meghaladó mennyiségért járó összeget a következő évben kell kifizetni.
   5.   A (2) bekezdés a) és b) pontja szerinti pénzügyi hozzájárulás kifizetését az első évben legkésőbb a jegyzőkönyv ideiglenes alkalmazásának kezdőnapjától számított kilencven napon belül, az azt követő években pedig legkésőbb a jegyzőkönyv hatálybalépésének évfordulójáig kell teljesíteni.
   6.   A (2) bekezdés a) pontja szerinti pénzügyi hozzájárulás felhasználását illetően a zöld-foki-szigeteki hatóságok kizárólagos hatáskörrel rendelkeznek.
   7.   A pénzügyi hozzájárulást az államkincstár számára a zöld-foki-szigeteki hatóságok által megjelölt pénzintézetnél nyitott egyedi számlára kell utalni.
   3. cikk
   A felelősségteljes és fenntartható halászat előmozdítása a zöld-foki-szigeteki vizeken
   1.   A Felek a megállapodás 9. cikkében előírt vegyes bizottság keretében legkésőbb három hónappal e jegyzőkönyv hatálybalépésének időpontját követően megállapodnak egy többéves ágazati programról és annak alkalmazási szabályairól, ideértve a következőket:
   
               a)
            
            
               éves és többéves iránymutatások, amelyek alapján a 2. cikk (2) bekezdésének b) pontjában előírt pénzügyi hozzájárulás felhasználásra kerül;
            
         
               b)
            
            
               egy- és többéves terv alapján elérendő célok arra vonatkozóan, hogy idővel bevezetésre kerüljön a fenntartható és felelősségteljes halászat, figyelembe véve a nemzeti halászati politika vagy más olyan politika keretében a Zöld-foki-szigetek által megfogalmazott prioritásokat, amelyek kapcsolódnak a felelősségteljes és fenntartható halászat bevezetéséhez, vagy arra hatással vannak;
            
         
               c)
            
            
               az elért eredmények évente történő értékeléséhez alkalmazandó kritériumok és eljárások.
            
         2.   A többéves ágazati program módosítására tett minden javaslatot a vegyes bizottságnak kell elfogadnia.
   3.   A Zöld-foki-szigetek hatóságai évente dönthetnek a pénzügyi hozzájárulásnak a 2. cikk (2) bekezdésének b) pontjában említett részét kiegészítő összegnek a több évre szóló ágazati program végrehajtása céljából történő felhasználásáról. Az ilyen felhasználásról az Uniót legkésőbb e jegyzőkönyv hatálybalépésének évfordulója előtt két hónappal értesíteni kell.
   4.   A Felek a vegyes bizottság keretében minden évben értékelik a többéves ágazati program végrehajtási eredményeit. Amennyiben az értékelés azt mutatja, hogy a pénzügyi hozzájárulásnak az e jegyzőkönyv 2. cikke (2) bekezdésének b) pontjában említett része által közvetlenül finanszírozott célkitűzések végrehajtása nem kielégítő, az Unió fenntartja a jogot, hogy a program végrehajtására szánt összegnek az eredményekhez való hozzáigazítása érdekében csökkentse a pénzügyi hozzájárulás említett részét.
   4. cikk
   A felelősségteljes halászat terén folytatott tudományos együttműködés
   1.   A két fél vállalja, hogy a zöld-foki-szigeteki vizeken halászó különböző flották közötti megkülönböztetésmentesség elve alapján a szóban forgó vizeken előmozdítja a felelősségteljes halászatot. A melléklet 2. függelékében meghatározott, a halászati engedélyek megadásának feltételéül szabott valamennyi technikai állományvédelmi intézkedés a Zöld-foki-szigetek halászati övezetében tevékenységet folytató minden külföldi ipari flottára az uniós flottákra vonatkozókhoz hasonló technikai feltételek mellett alkalmazandó.
   2.   E jegyzőkönyv alkalmazási időszaka alatt az Unió és a Zöld-foki-szigetek hatóságai törekednek arra, hogy az e jegyzőkönyv által szabályozott valamennyi faj tekintetében figyelemmel kísérjék a fogások és az alkalmazott halászati erőkifejtés alakulását, valamint a zöld-foki-szigeteki halászati övezet erőforrásainak állapotát. A Felek megállapodnak különösen abban, hogy fokozzák az adatok gyűjtésére és elemzésére irányuló erőfeszítéseket, amelyek lehetővé teszik, hogy a Zöld-foki-szigetek kizárólagos gazdasági övezetében élő cápák védelmére és a velük való gazdálkodásra nemzeti cselekvési terv kerüljön kidolgozásra.
   3.   A két fél betartja az ICCAT felelősségteljes halászatra vonatkozó ajánlásait és határozatait.
   4.   A megállapodás 4. cikkének megfelelően az ICCAT keretében elfogadott ajánlások és határozatok alapján, valamint a rendelkezésre álló legmérvadóbb tudományos szakvélemények fényében a Felek a megállapodás 9. cikkében előírt vegyes bizottságon belül egyeztetnek egymással abból a célból, hogy a vegyes bizottság által elfogadott határozat révén – szükség esetén tudományos megbeszélést követően – közös megegyezéssel az uniós hajók tevékenységeit érintő intézkedéseket hozzanak a halászati erőforrásokkal való fenntartható gazdálkodás biztosítására.
   5.   A Zöld-foki-szigetek vállalja, hogy nyilvánosságra hoz minden olyan megállapodást, amely a külföldi lobogó alatt közlekedő hajók számára engedélyezi a Zöld-foki-szigetek joghatósága alá tartozó vizeken folytatott halászatot, figyelembe véve bizonyos – például pénzügyi feltételekre vonatkozó – információk bizalmas jellegét.
   6.   Mivel a nyílt vízi cápák olyan fajok, amelyek a tonhalfélék uniós flotta által folytatott halászata során véletlenül kifoghatók, továbbá tekintettel e fajok érzékenységére – amint az az ICCAT tudományos szakvéleményeiből is kitűnik –, az elővigyázatosság elvének megfelelően szorosan figyelemmel kell kísérni e fajok egyedeinek a jegyzőkönyv keretében tevékenységet folytató horogsoros hajók általi halászatát. A két fél együttműködik azért, hogy a halászott fajok vonatkozásában több tudományos adat álljon rendelkezésre, valamint hogy hatékonyabbá váljon az ilyen adatok nyomon követése.
   E célból a Felek mechanizmust alakítanak ki annak érdekében, hogy szoros figyelemmel kísérhessék e halászatot, és ezáltal biztosítsák e halászati erőforrás fenntartható kiaknázását. Ez a nyomonkövetési mechanizmus különösen a cápafogásokkal kapcsolatos negyedéves adatok cseréjén alapul. Ha ez a fogásmennyiség egy adott évben meghaladja a 2. cikk (2) bekezdésének a) pontja szerinti referenciamennyiség 30 %-át, akkor a havi adatcserékre támaszkodva meg kell erősíteni a nyomon követést, és a Feleknek konzultációt kell kezdeniük. Abban az esetben, ha ez a fogásmennyiség egy adott évben eléri az említett referenciamennyiség 40 %-át, a vegyes bizottság adott esetben további gazdálkodási intézkedéseket fogad el, amelyekkel jobban szabályozható a horogsoros flotta tevékenysége.
   Ezen túlmenően a Felek vállalják, hogy figyelembe veszik az Unió által – az érintett zöld-foki-szigeteki tudományos intézmények részvételével – készített tanulmányt, amely:
   
               —
            
            
               elemzi a cápaállományok állapotát és a halászatnak a helyi ökoszisztémákra gyakorolt hatását,
            
         
               —
            
            
               adatokkal szolgál e fajok vándorlási szokásairól,
            
         
               —
            
            
               kijelöli a biológiai és ökológiai szempontból érzékeny területeket a Zöld-foki-szigeteket övező vizeken és az Atlanti-óceán trópusi térségében.
            
         A vegyes bizottság dönthet úgy, hogy a tanulmány eredményei alapján kiigazítja az említett nyomonkövetési mechanizmust.
   5. cikk
   A halászati lehetőségek és technikai intézkedések közös megegyezéssel történő felülvizsgálata a vegyes bizottság keretében
   1.   A vegyes bizottság felülvizsgálhatja az 1. cikkben említett halászati lehetőségeket és közös megegyezéssel kiigazíthatja őket, ha az ICCAT ajánlásai és határozatai alátámasztják, hogy e kiigazítás révén biztosítható az e jegyzőkönyvben említett halfajokkal való fenntartható gazdálkodás. Ilyen esetben a 2. cikk (2) bekezdésének a) pontja szerinti pénzügyi hozzájárulást arányosan és időarányosan ki kell igazítani, továbbá a szükséges módosításokat be kell építeni e jegyzőkönyvbe és annak mellékletébe.
   2.   A vegyes bizottság szükség esetén megvizsgálhatja és közös megegyezéssel kiigazíthatja a halászati tevékenység végzésére irányadó feltételeket, valamint e jegyzőkönyv és mellékletei alkalmazásának szabályait.
   6. cikk
   A kirakodás ösztönzése és a gazdasági szereplők közötti együttműködés előmozdítása
   1.   A két fél együttműködik annak érdekében, hogy a zöld-foki-szigeteki kikötőkben kedvezőbbek legyenek a kirakodási lehetőségek.
   2.   A mellékletben meghatározottak szerint kirakodást ösztönző pénzügyi eszközöket kell bevezetni.
   3.   A Felek törekednek arra, hogy az üzlet- és a beruházásfejlesztés számára kedvező környezet kialakításának ösztönzésével műszaki, gazdasági és kereskedelmi téren kedvező feltételeket teremtsenek a Felek vállalkozásai közötti kapcsolatok előmozdításához.
   7. cikk
   A jegyzőkönyv végrehajtásának felfüggesztése
   1.   E jegyzőkönyv végrehajtása bármely fél kezdeményezésére felfüggeszthető az alábbi feltételek bármelyikének fennállása esetén:
   
               a)
            
            
               a halászati partnerségi megállapodás 7. cikke (3) bekezdésének a) pontjában meghatározott rendkívüli körülmények akadályozzák a halászati tevékenység végzését a Zöld-foki-szigetek kizárólagos gazdasági övezetében;
            
         
               b)
            
            
               egyik vagy másik fél halászati politikájának meghatározásában vagy végrehajtásában olyan, jelentős változások állnak be, amelyek hatással vannak e jegyzőkönyv rendelkezéseire;
            
         
               c)
            
            
               a Cotonoui Megállapodás 9. cikkében előírt emberi jogok lényeges és alapvető elemeinek megsértésével összefüggésben megkezdett, az említett megállapodás 96. cikke szerinti konzultációs mechanizmusok életbe lépnek;
            
         
               d)
            
            
               az Unió a 2. cikk (2) bekezdésének a) pontjában említett pénzügyi hozzájárulás kifizetését az e jegyzőkönyv 8. cikkében leírtaktól eltérő okból nem teljesíti;
            
         
               e)
            
            
               a Felek között súlyos és megoldatlan nézeteltérés áll fenn e jegyzőkönyv alkalmazásával vagy végrehajtásával kapcsolatban.
            
         2.   Ha a jegyzőkönyv alkalmazását az (1) bekezdés c) pontjában említettektől eltérő okokból kell felfüggeszteni, az érintett fél a felfüggesztés hatálybalépésének időpontja előtt legalább három hónappal írásbeli értesítést küld szándékáról. A jegyzőkönyvnek az (1) bekezdés c) pontjában említett okokból történő felfüggesztése a felfüggesztésre vonatkozó határozat meghozatalakor azonnal alkalmazandó.
   3.   Felfüggesztés esetén a Felek folyamatosan egyeztetnek egymással a vita békés rendezése érdekében. Amennyiben sikerül a vitát rendezni, e jegyzőkönyv alkalmazása újból megkezdődik, és a pénzügyi hozzájárulás összege arányosan és időarányosan csökken annak az időszaknak megfelelően, amelynek során e jegyzőkönyv alkalmazását felfüggesztették.
   8. cikk
   A pénzügyi hozzájárulás kifizetésének felfüggesztése és felülvizsgálata
   1.   A 2. cikk (2) bekezdésének a) és b) pontjában említett pénzügyi hozzájárulás felülvizsgálható vagy felfüggeszthető az alábbi feltételek bármelyikének fennállása esetén:
   
               a)
            
            
               természeti jelenségektől eltérő rendkívüli körülmények megakadályozzák a halászati tevékenységek végzését a zöld-foki-szigeteki kizárólagos gazdasági övezetben;
            
         
               b)
            
            
               egyik vagy másik fél halászati politikájának meghatározásában vagy végrehajtásában olyan, jelentős változások állnak be, amelyek hatással vannak e jegyzőkönyv rendelkezéseire;
            
         
               c)
            
            
               a Cotonoui Megállapodás 9. cikkében előírt emberi jogok lényeges és alapvető elemeinek megsértésével összefüggésben megkezdett, az említett megállapodás 96. cikke szerinti konzultációs mechanizmusok életbe lépnek.
            
         2.   Amennyiben nem kerül sor a pénzügyi hozzájárulás végrehajtására, vagy ha a vegyes bizottság által végzett értékelés alapján az eredmények nem felelnek meg a programozásnak, az Unió felülvizsgálhatja, illetve teljesen vagy részlegesen felfüggesztheti a 2. cikk (2) bekezdésének b) pontjában előírt külön pénzügyi hozzájárulás kifizetését.
   3.   A pénzügyi hozzájárulás fizetése folytatódik, amint a Felek közötti egyeztetések és megállapodás nyomán helyreáll az e cikk (1) bekezdésében említett események előtti állapot, és/vagy amint a pénzügyi végrehajtásnak az e cikk (2) bekezdésében említett eredményei ezt igazolják. Mindazonáltal a 2. cikk (2) bekezdésének b) pontjában említett külön pénzügyi hozzájárulás kifizetése nem teljesíthető a jegyzőkönyv lejártát követő hat hónapos időszak után.
   9. cikk
   Az adatcsere számítógépesítése
   1.   A Zöld-foki-szigetek és az Unió vállalja, hogy a lehető leghamarabb létrehozza a megállapodás végrehajtásával összefüggő minden információ és dokumentum elektronikus cseréjéhez szükséges számítógépes rendszereket.
   2.   Az (1) bekezdésben említett rendszerek üzemképessé válásának időpontjától kezdve a dokumentumok elektronikus változata minden tekintetben egyenértékűnek minősül azok papírváltozatával.
   3.   A Zöld-foki-szigetek és az Unió haladéktalanul értesíti egymást a számítógépes rendszerek bárminemű meghibásodásáról. Ilyen esetben automatikusan a megállapodás végrehajtásához kapcsolódó valamennyi információ és dokumentum papírváltozatát kell használni a mellékletben megállapított szabályok szerint.
   10. cikk
   Műholdas megfigyelés
   E jegyzőkönyv keretében az uniós hajók műholdas megfigyelését a mellékletben foglalt rendelkezések szerint kell végezni.
   11. cikk
   Bizalmas adatkezelés
   A Zöld-foki-szigetek gondoskodik arról, hogy a megállapodás alkalmazása során kapott, az uniós hajókkal és azok halászati tevékenységével összefüggő név szerinti adatokat mindenkor a titoktartási és adatvédelmi rendelkezések maradéktalan tiszteletben tartása mellett kezeli. Ezek az adatok kizárólag a megállapodás végrehajtása céljából használhatók fel.
   12. cikk
   A nemzeti jogszabályok alkalmazandó rendelkezései
   1.   Hacsak a megállapodás vagy e jegyzőkönyv, valamint annak melléklete és függelékei másként nem rendelkeznek, a zöld-foki-szigeteki vizeken e jegyzőkönyv keretében halászó uniós halászhajók tevékenységeire a Zöld-foki-szigetek területén alkalmazandó jogszabályok – nevezetesen a halászati erőforrásokra vonatkozó zöld-foki-szigeteki gazdálkodási terv rendelkezései – az irányadók.
   2.   A zöld-foki-szigeteki hatóságok a halászati ágazatot érintő minden jogszabályi változásról és új jogszabályról értesítik az Európai Bizottságot.
   13. cikk
   Időtartam
   Ez a jegyzőkönyv a 15. cikk szerinti ideiglenes alkalmazás napjától számított négy évig alkalmazandó, kivéve, ha a jegyzőkönyvet a 14. cikkel összhangban felmondják.
   14. cikk
   Felmondás
   1.   E jegyzőkönyv felmondásához az érintett fél legalább hat hónappal a felmondás hatálybalépésének időpontja előtt írásban értesíti a másik felet erre irányuló szándékáról.
   2.   Az (1) bekezdésben említett értesítés elküldése után a Felek konzultációt kezdenek.
   15. cikk
   A jegyzőkönyv ideiglenes alkalmazása
   Ez a jegyzőkönyv aláírásának időpontjától kezdve ideiglenesen alkalmazandó.
   16. cikk
   Hatálybalépés
   E jegyzőkönyv és melléklete azon a napon lép hatályba, amelyen a Felek kölcsönösen értesítik egymást a hatálybalépéshez szükséges eljárások befejezéséről.
   
      
         
            az Európai Unió részéről
         
      
      
         
            a Zöld-foki Köztársaság részéről
         
      
   
   
      MELLÉKLET
      AZ UNIÓS HAJÓK ÁLTAL A ZÖLD-FOKI-SZIGETEK HALÁSZATI ÖVEZETÉBEN FOLYTATOTT HALÁSZATRA IRÁNYADÓ FELTÉTELEK
      I. FEJEZET
      
         ÁLTALÁNOS RENDELKEZÉSEK
      
      1.   Az illetékes hatóság kijelölése
      E melléklet alkalmazásában és ellenkező megjelölés hiányában az Unióra vagy a Zöld-foki-szigetekre az illetékes hatóság címén történő minden hivatkozás az alábbiakat jelenti:
      
                  —
               
               
                  az Unió esetében: az Európai Bizottság, adott esetben az Unió zöld-foki-szigeteki küldöttsége útján,
               
            
                  —
               
               
                  a Zöld-foki-szigetek esetében: a halászatért felelős minisztérium.
               
            2.   Halászati övezet
      A Zöld-foki-szigetek kizárólagos gazdasági övezetének koordinátáit az 1. függelék határozza meg. Az uniós hajók halászati tevékenységüket az egyes halászati kategóriák vonatkozásában a 2. függelékben meghatározott határokon kívül eső területeken folytathatják.
      A halászati engedély kiadásakor a Zöld-foki-szigetek közli a hajótulajdonosokkal a hajózási, illetve halászati tilalom hatálya alá tartozó övezetek koordinátáit. Az Unió ugyancsak tájékoztatást kap.
      3.   Helyi ügynök kijelölése
      A Zöld-foki-szigetek valamely kikötőjében kirakodni vagy átrakási műveletet végezni kívánó valamennyi uniós hajót a Zöld-foki-szigeteken letelepedett ügynöknek kell képviselnie.
      4.   Bankszámla
      A Zöld-foki-szigetek e jegyzőkönyv hatálybalépését megelőzően közli az Unióval azon bankszámlájának vagy bankszámláinak az adatait, amely(ek)re az uniós hajók által a megállapodás keretében folyósítandó pénzösszegeket be kell fizetni. A banki átutalásokkal járó költségeket a hajótulajdonosok viselik.
      II. FEJEZET
      
         HALÁSZATI ENGEDÉLYEK
      
      1.   A halászati engedély kiadásának előfeltétele – jogosult hajók
      A megállapodás 6. cikkében említett halászati engedélyek kibocsátásának az a feltétele, hogy a hajónak szerepelnie kell az uniós halászhajók nyilvántartásában, valamint hogy a megállapodás keretében a Zöld-foki-szigeteken végzett halászati tevékenységből eredően a hajótulajdonosra, a hajóparancsnokra vagy a hajóra háruló minden korábbi kötelezettségnek eleget tettek.
      2.   Halászati engedély iránti kérelem
      Az Unió az engedély érvényességének kérelmezett kezdőnapja előtt legalább tizenöt munkanappal a 3. függelékben foglalt formanyomtatvány felhasználásával a zöld-foki-szigeteki hatóságok elé terjeszti minden olyan hajó kérelmét, amely a megállapodás értelmében halászni kíván. A kérelmet gépelni kell, vagy nyomtatott nagybetűkkel, olvashatóan kell megírni.
      Minden, a hatályos jegyzőkönyv alapján első ízben benyújtott engedélykérelemhez, illetve az érintett hajó műszaki módosítását követően benyújtott engedélykérelemhez csatolni kell az alábbiakat:
      
                  i.
               
               
                  a kérelmezett halászati engedély érvényességi időtartamára szóló átalánydíj, valamint a megfigyelők költségeinek fedezésére szolgáló, a X. fejezetben említett átalány-hozzájárulás befizetésének igazolása;
               
            
                  ii.
               
               
                  a hajó helyi ügynökének neve és címe, ha létezik ilyen ügynök;
               
            
                  iii.
               
               
                  egy nemrégiben készült, a hajót oldalnézetből mutató, legalább 15 cm × 10 cm méretű színes fénykép;
               
            
                  iv.
               
               
                  mindegy egyéb, a megállapodás keretében előírt dokumentum.
               
            Azoknál a hajóknál, amelyek esetében a műszaki jellemzők nem változtak, a halászati engedély hatályos jegyzőkönyv alapján történő megújításakor a vonatkozó kérelemhez csak a díj, valamint a megfigyelővel kapcsolatos költségekhez való átalány-hozzájárulás befizetésének igazolását kell csatolni.
      3.   Díjak és előlegek
      
                  a)
               
               
                  A hajótulajdonosok által fizetendő díjak az alábbi szabályok szerint kerülnek meghatározásra:
                  
                              —
                           
                           
                              az alkalmazás első két évében 55 EUR a Zöld-foki-szigetek halászati övezetében halászott tonnánként,
                           
                        
                              —
                           
                           
                              az alkalmazás utolsó két évében 65 EUR a Zöld-foki-szigetek halászati övezetében halászott tonnánként.
                           
                        
            
                  b)
               
               
                  A halászati engedélyeket a következők szerint megállapított előzetes átalányösszegeknek az illetékes zöld-foki-szigeteki hatóságokhoz történő befizetését követően kell kiállítani:
                  A kerítőhálós tonhalhalászhajók esetében:
                  
                              —
                           
                           
                              az alkalmazás első két évében évi 4 950 EUR, amely összeg 90 tonnás mennyiséget alapul véve tonnánként 55 EUR-nak felel meg,
                           
                        
                              —
                           
                           
                              az alkalmazás utolsó két évében évi 5 525 EUR, amely összeg 85 tonnás mennyiséget alapul véve tonnánként 65 EUR-nak felel meg,
                           
                        A horgászbotos hajók esetében:
                  
                              —
                           
                           
                              az alkalmazás első két évében évi 495 EUR, amely összeg 9 tonnás mennyiséget alapul véve tonnánként 55 EUR-nak felel meg,
                           
                        
                              —
                           
                           
                              az alkalmazás utolsó két évében évi 585 EUR, amely összeg 9 tonnás mennyiséget alapul véve tonnánként 65 EUR-nak felel meg,
                           
                        A felszíni horogsoros halászhajók esetében:
                  
                              —
                           
                           
                              az alkalmazás első két évében évi 3 190 EUR, amely összeg 58 tonnás mennyiséget alapul véve tonnánként 55 EUR-nak felel meg,
                           
                        
                              —
                           
                           
                              az alkalmazás utolsó két évében évi 3 250 EUR, amely összeg 50 tonnás mennyiséget alapul véve tonnánként 65 EUR-nak felel meg.
                           
                        
            
                  c)
               
               
                  Az előzetes átalánydíjnak minden nemzeti és helyi adót tartalmaznia kell, kivéve a kikötői illetékeket, az átrakási díjakat és a szolgáltatásnyújtással kapcsolatos járulékokat. Az első és az utolsó évben az előzetes átalánydíjat, valamint az annak megfelelő, tonnában kifejezett hajónkénti mennyiséget időarányosan kell kiszámítani azon hónapok száma alapján, amelyek alatt az engedély érvényes volt.
               
            4.   A halászati engedéllyel rendelkező hajók ideiglenes jegyzéke
      A halászati engedélykérelmek kézhezvételét követően a Zöld-foki-szigetek három munkanapon belül minden hajókategóriára vonatkozóan elkészíti a kérelmező hajók ideiglenes jegyzékét. E jegyzéket azonnal el kell juttatni a halászati ellenőrzésért felelős nemzeti hatóságnak és az Uniónak.
      Az Unió továbbítja az ideiglenes jegyzéket a hajótulajdonosnak vagy ügynökének. Ha az Unió irodái zárva vannak, a Zöld-foki-szigetek az ideiglenes jegyzéket közvetlenül a hajótulajdonosnak vagy ügynökének is kiadhatja, miközben a jegyzék másolatát megküldi az Uniónak.
      5.   A halászati engedély kiadása
      A tonhalra és a hozzá kapcsolódó fajokra („atum e afins”) vonatkozó halászati engedélyt a Zöld-foki-szigetek a teljes kérelmezési dosszié kézhezvételétől számított tizenöt munkanapon belül adja ki az Uniónak.
      A halászati engedélynek e jegyzőkönyv alkalmazási időszaka alatt történő megújítása esetén az új halászati engedélynek egyértelmű hivatkozást kell tartalmaznia az eredeti halászati engedélyre.
      Az Unió továbbítja a halászati engedélyt a hajótulajdonosnak vagy ügynökének. Ha az Unió irodái zárva vannak, a Zöld-foki-szigetek a halászati engedélyt közvetlenül is kiadhatja a hajótulajdonosnak vagy ügynökének, miközben a halászati engedély másolatát megküldi az Uniónak.
      6.   A halászatra engedéllyel rendelkező hajók jegyzéke
      A halászati engedély kibocsátását követően a Zöld-foki-szigetek minden hajókategóriára vonatkozóan haladéktalanul elkészíti a Zöld-foki-szigetek övezetében halászatra engedéllyel rendelkező hajók végleges jegyzékét. E jegyzéket, amely a 4. pontban említett ideiglenes jegyzék helyébe lép, azonnal el kell juttatni a halászati ellenőrzésért felelős nemzeti hatóságnak és az Uniónak.
      7.   A halászati engedély érvényességi ideje
      A halászati engedélyek érvényességi ideje egy év, és az engedélyek megújíthatók.
      Az érvényességi időszak kezdetének megállapításához „éves időszak” alatt az alábbiak értendők:
      
                  i.
               
               
                  a jegyzőkönyv alkalmazásának első évében a jegyzőkönyv hatálybalépésének napja és ugyanazon év december 31. közötti időszak;
               
            
                  ii.
               
               
                  ezt követően minden teljes naptári év;
               
            
                  iii.
               
               
                  a jegyzőkönyv alkalmazásának utolsó évében a január 1. és a jegyzőkönyv lejárati dátuma közötti időszak.
               
            8.   A halászati engedély fedélzeten tartása
      A halászati engedélyt mindenkor a fedélzeten kell tartani.
      Mindazonáltal a hajók a 4. pontban említett ideiglenes jegyzékbe való felvételük időpontjától halászhatnak. A halászati engedély kibocsátásáig az ideiglenes jegyzéket mindenkor e hajók fedélzetén kell tartani.
      9.   A halászati engedély átruházása
      A halászati engedélyt egy meghatározott hajó nevére kell kiállítani, és nem ruházható át.
      Azonban igazolt vis maior esetén – ilyen például egy hajó elveszítése vagy súlyos műszaki meghibásodás miatt hosszabb ideig történő veszteglése – és az Unió kérésére az adott hajó halászati engedélyét pótolni kell egy másik, a pótolandó hajóhoz hasonló hajó nevére kiállított új halászati engedéllyel.
      Az átruházás úgy történik, hogy a hajó tulajdonosa vagy annak ügynöke visszaadja a pótolandó halászati engedélyt a Zöld-foki-szigeteknek, és a Zöld-foki-szigetek a legrövidebb időn belül kiállítja a fenti engedélyt pótló új engedélyt. A korábbi engedélyt pótló új engedélyt a pótlandó engedély visszaadásakor ki kell bocsátani a hajótulajdonos vagy ügynöke részére. A korábbi engedélyt pótló új engedély a pótlandó engedély visszaadásának napján lép hatályba.
      A Zöld-foki-szigetek a lehető legrövidebb időn belül naprakésszé teszi a halászatra engedéllyel rendelkező hajók jegyzékét. Az új jegyzéket haladéktalanul el kell juttatni a halászati ellenőrzésért felelős nemzeti hatóságnak és az Uniónak.
      10.   Segédhajók
      A Zöld-foki-szigetek a halászhajók számára engedélyezi segédhajók igénybevételét, feltéve, hogy a Zöld-foki-szigetek jogszabályokat fogad el az ilyen hajók tevékenységének szabályozására.
      III. FEJEZET
      
         TECHNIKAI ÁLLOMÁNYVÉDELMI INTÉZKEDÉSEK
      
      A halászati engedéllyel rendelkező hajókra az övezet, a halászeszközök és a járulékos fogások tekintetében alkalmazandó technikai intézkedéseket a halászat egyes kategóriáira vonatkozóan a 2. függelékben foglalt adatlapok határozzák meg.
      A hajók kötelesek betartani az ICCAT által elfogadott valamennyi ajánlást.
      Az Felek az ICCAT ajánlásaival összhangban törekednek arra, hogy csökkentsék a teknősök, tengeri madarak és egyéb nem célzott fajok véletlen fogásait. E fajok túlélési esélyeinek növelése érdekében az uniós hajók kötelesek visszaengedni a véletlenül kifogott egyedeket.
      IV. FEJEZET
      
         A FOGÁSI NYILATKOZATOK RENDSZERE
      
      1.   Halászati napló
      A megállapodás keretében halászó uniós hajók parancsnokai halászati naplót vezetnek, amelynek az egyes halászati kategóriákra vonatkozó mintája a 4. függelékben található.
      A hajóparancsnok a halászati naplót minden olyan napra vonatkozóan kitölti, amelyet a hajó a Zöld-foki-szigetek halászati övezetében tölt.
      A hajóparancsnok a halászati naplóba minden nap feljegyzi a kifogott és fedélzeten tárolt – a FAO hárombetűs kódjával azonosított – fajok élőtömeg-kilogrammban vagy adott esetben az egyedek számában kifejezett mennyiségét. A főbb fajok esetében a hajóparancsnok megemlíti azt is, ha nem történt fogás.
      Adott esetben a hajóparancsnok minden nap beírja a halászati naplóba az egyes fajok tengerbe visszadobott, élőtömeg-kilogrammban vagy adott esetben az egyedek számában kifejezett mennyiségét.
      A halászati naplót olvashatóan, nagybetűkkel kell kitölteni, és azt a hajóparancsnoknak alá kell írnia.
      A halászati naplóban rögzített adatok pontosságáért a hajóparancsnok felel.
      2.   A fogások bejelentése
      A hajó fogásait a hajóparancsnok a Zöld-foki-szigetek halászati övezetében töltött időszakra vonatkozó halászati naplóinak a Zöld-foki-szigetek hatóságai részére történő átadásával jelenti be.
      A halászati naplókat az alábbi módok egyikén kell átadni:
      
                  i.
               
               
                  ha a hajó kiköt a Zöld-foki-szigetek valamely kikötőjében, minden halászati napló eredeti példányát át kell adni a Zöld-foki-szigetek helyi képviselőjének, aki írásban igazolja annak kézhezvételét;
               
            
                  ii.
               
               
                  ha a hajó anélkül hagyja el a Zöld-foki-szigetek halászati övezetét, hogy kikötne valamely zöld-foki-szigeteki kikötőben, minden egyes halászati napló eredeti példányát a bármely más kikötőbe való megérkezéstől számított tizennégy napon belül, de legkésőbb a Zöld-foki-szigetek halászati övezetének elhagyását követő harminc napon belül kell elküldeni:
                  
                              a)
                           
                           
                              a Zöld-foki-szigetekre küldött levéllel;
                           
                        
                              b)
                           
                           
                              faxon, a Zöld-foki-szigetek által megadott faxszámra; vagy
                           
                        
                              c)
                           
                           
                              e-mailben.
                           
                        
            Amint a Zöld-foki-szigetek képes a fogási nyilatkozatok e-mail útján történő fogadására, a hajóparancsnok a halászati naplókat a Zöld-foki-szigetek által közölt e-mail címre küldi. A dokumentum(ok) kézhezvételét a Zöld-foki-szigetek válasz e-mailben haladéktalanul visszaigazolja.
      A tonhalhalászhajók és a felszíni horogsoros hajók esetében a hajóparancsnok minden halászati napló egy példányát megküldi az alábbi tudományos intézetek egyikének is:
      
                  i.
               
               
                  Institut de recherche pour le développement (IRD)
               
            
                  ii.
               
               
                  Instituto Español de Oceanografia (IEO);
               
            
                  iii.
               
               
                  Instituto Português do Mar e da Atmosféra (IPMA); vagy
               
            
                  iv.
               
               
                  Instituto Nacional de Desenvolvimento das Pescas (INDP).
               
            Ha a hajó halászati engedélyének érvényességi időszaka alatt visszatér a Zöld-foki-szigetek halászati övezetébe, újabb fogási nyilatkozatot kell készítenie.
      A fogási nyilatkozatokra vonatkozó rendelkezések be nem tartása esetén a Zöld-foki-szigetek a hiányzó fogási nyilatkozatok benyújtásáig felfüggesztheti az érintett hajó halászati engedélyét, és a hajótulajdonost az e célból a hatályos nemzeti jogszabályokban előírt rendelkezések szerint büntetéssel sújthatja. Ismételt jogsértés esetén a Zöld-foki-szigetek megtagadhatja a halászati engedély megújítását. A Zöld-foki-szigetek haladéktalanul tájékoztatja az Uniót az ilyen összefüggésben alkalmazott mindennemű szankcióról.
      3.   Elektronikus rendszerre való áttérés
      A Felek vállalják, hogy a 6. függelékben meghatározott irányvonalak alapján létrehozzák az elektronikus halászati naplót és a fogásokra vonatkozó összes adat elektronikus bejelentésére szolgáló rendszert (ERS). A Felek közösen meghatározzák e rendszer végrehajtásának módozatait annak érdekében, hogy a rendszer 2015. szeptember 1-jétől üzemképes legyen.
      4.   Tonhalhalászhajókra és felszíni horogsoros hajókra vonatkozó díjkimutatás
      A 3. pont szerinti elektronikus rendszer bevezetéséig a tagállamok legkésőbb minden év június 15-ig tájékoztatják az Európai Bizottságot az előző évben ejtett, a 2. pontban említett tudományos intézetek által igazolt fogásmennyiségről. Az Unió az említett fogási nyilatkozatok alapján minden tonhalhalászhajó és felszíni horogsoros hajó vonatkozásában elkészíti az egyes hajók által az előző naptári évi halászati idény után fizetendő díjak végleges kimutatását. Az Unió ezt a végleges díjkimutatást a tagállamok segítségével a folyó év július 31. napja előtt megküldi a Zöld-foki-szigeteknek és a hajótulajdonosnak.
      A 3. pontban előírt elektronikus rendszer tényleges bevezetésének napjától az Unió a lobogó szerinti tagállam halászati felügyelő központjában archivált hajónaplók alapján minden horgászbotos, kerítőhálós és felszíni horogsoros tonhalhalászhajóra vonatkozóan megállapítja az adott hajó által az előző naptári évi halászati idény után fizetendő díjak végleges kimutatását. Az Unió e végleges díjkimutatást a folyó év március 31. napja előtt továbbítja a Zöld-foki-szigeteknek és a hajótulajdonosnak.
      Mindkét esetben és a továbbítást követő harminc napon belül a Zöld-foki-szigetek igazoló bizonylatok alapján vitathatja a végleges díjkimutatást. Nézeteltérés esetén a Felek a vegyes bizottság keretén belül egyeztetnek egymással. Ha a Zöld-foki-szigetek a harminc napos határidőn belül nem nyújt be kifogást, a végleges díjkimutatás elfogadottnak minősül.
      Ha a végleges díjkimutatás összege meghaladja a halászati engedély megszerzéséért előzetesen befizetett átalánydíjat, a hajótulajdonos az egyenleget legkésőbb a folyó év szeptember 30. napjáig megfizeti a Zöld-foki-szigeteknek. Ha a végleges díjkimutatás összege kevesebb az előzetes átalánydíjnál, a fennmaradó összeg nem kerül visszatérítésre a hajótulajdonos számára.
      V. FEJEZET
      
         KIRAKODÁS ÉS ÁTRAKÁS
      
      1.   Értesítés
      A zöld-foki-szigeteki kikötők valamelyikében kirakodni vagy a Zöld-foki-szigetek halászati övezetében ejtett fogásokat átrakni kívánó uniós hajó parancsnoka a kirakodás vagy átrakás előtt legalább 24 órával köteles értesíteni a Zöld-foki-szigeteket az alábbiakról:
      
                  a)
               
               
                  a rakományt kirakodni vagy átrakni szándékozó halászhajó neve;
               
            
                  b)
               
               
                  a kirakodási vagy átrakási kikötő;
               
            
                  c)
               
               
                  a kirakodás vagy átrakás várható napja és időpontja;
               
            
                  d)
               
               
                  a kirakodásra vagy átrakásra szánt egyes fajok mennyisége (a FAO hárombetűs kódjával azonosítva, élőtömeg-kilogrammban vagy adott esetben az egyedek számában kifejezve);
               
            
                  e)
               
               
                  átrakás esetén a fogadó hajó neve;
               
            
                  f)
               
               
                  a fogadó hajó egészségügyi bizonyítványa.
               
            Az átrakási műveletet a Zöld-foki-szigetek e célra engedélyezett kikötőjének vizein kell végrehajtani. A tengeren végzett átrakás tilos.
      E rendelkezések be nem tartása a zöld-foki-szigeteki szabályozásban előírt vonatkozó szankciók alkalmazását vonja maga után.
      2.   A kirakodás ösztönzése
      A Zöld-foki-szigetek halászati ágazatának fejlesztéséhez való hozzájárulás, valamint a megállapodás gazdasági és szociális – nevezetesen a halfeldolgozást és a halászati termékek értéknövelését érintő – hatásainak fokozása érdekében a két fél egyeztet egymással egy, az uniós flotta által kirakodott fogásmennyiség növelésére irányuló stratégia kidolgozása céljából.
      A tonhal halászatában részt vevő hajótulajdonosok törekednek arra, hogy a Zöld-foki-szigetek vizein ejtett fogások legalább egy részét zöld-foki-szigeteki kikötőben rakodják ki. A kirakodott fogások a piaci szereplők közötti tárgyalások alapján rögzített áron eladhatók a helyi vállalkozásoknak.
      A kirakodott fogásmennyiség növelését célzó stratégia végrehajtását, valamint a kikötői és feldolgozó infrastruktúra megfelelő működését a vegyes bizottság – az érdekelt felekkel való konzultációt követően – rendszeresen nyomon követi.
      Az e jegyzőkönyvvel összhangban halászati engedéllyel rendelkező olyan uniós hajók esetében, amelyek tonhalfogásaikat a Zöld-foki-szigetek valamely kikötőjében rakodják ki, a fizetendő díj a kirakodott mennyiség minden tonnája után 10 EUR-val mérséklődik. A díj további 10 EUR-val csökken, ha a halászati termékeket zöld-foki-szigeteki feldolgozóüzemnek adják el. Ez a rendszer a fogások végleges kimutatásának legfeljebb 50 %-áig alkalmazható.
      A kirakodás és/vagy értékesítés tényét igazoló dokumentumokat meg kell küldeni a Halászati Főigazgatóságnak. Jóváhagyás után az Unió értesíti az érintett hajótulajdonosokat a számukra visszatérítendő összegekről. Ezeket az összegeket le kell vonni a következő engedély iránti kérelmekkel kapcsolatban felmerülő díjakból.
      VI. FEJEZET
      
         ELLENŐRZÉS
      
      1.   Az övezetbe való belépés és az onnan való kilépés
      A halászati engedéllyel rendelkező uniós hajóknak a Zöld-foki-szigetek halászati övezetébe való belépését és onnan való kilépését minden esetben a belépést vagy kilépést megelőző hat órán belül be kell jelenteni a Zöld-foki-szigeteknek.
      Belépésének vagy kilépésének bejelentésekor a hajó közli különösen:
      
                  i.
               
               
                  az áthaladás várható napját, időpontját és helyét;
               
            
                  ii.
               
               
                  a fedélzeten tárolt, a FAO hárombetűs kódjával azonosított egyes fajok élőtömeg-kilogrammban vagy adott esetben az egyedek számában kifejezett mennyiségét;
               
            
                  iii.
               
               
                  a termékek kiszerelését.
               
            A bejelentést lehetőség szerint e-mail útján vagy ennek hiányában faxon vagy rádión kell megtenni, a Zöld-foki-szigetek által közölt e-mail címen, hívószámon vagy frekvencián. A Zöld-foki-szigetek haladéktalanul értesíti az érintett hajókat és az Uniót az e-mail címben, a hívószámban vagy az átviteli frekvenciában bekövetkező mindennemű változásról.
      Minden olyan hajó, amelynek esetében arra derül fény, hogy anélkül folytat halászati tevékenységet a Zöld-foki-szigetek halászati övezetében, hogy előzetesen bejelentette volna jelenlétét, engedély nélkül halászó hajónak minősül.
      2.   Tengeren végzett vizsgálat
      A Zöld-foki-szigetek halászati övezetében a halászati engedéllyel rendelkező uniós hajók tengeren történő vizsgálatát a Zöld-foki-szigetek halászati ellenőrzéssel megbízott és egyértelműen azonosítható hajói és ellenőrei végzik.
      Fedélzetre szállás előtt a zöld-foki-szigeteki ellenőröknek az uniós hajót értesíteniük kell a vizsgálat végzésére vonatkozó döntésükről. A vizsgálatot legfeljebb két ellenőr végezheti, akiknek a vizsgálat elvégzése előtt igazolniuk kell személyazonosságukat és ellenőri minőségüket.
      A zöld-foki-szigeteki ellenőrök csak a vizsgálathoz kapcsolódó feladatok elvégzéséhez szükséges időt töltik az uniós hajó fedélzetén. A vizsgálatot oly módon folytatják le, hogy a lehető legkisebbre csökkentsék annak a hajóra, a halászati tevékenységre és a rakományra gyakorolt hatását.
      A Zöld-foki-szigetek engedélyezheti az Unió számára, hogy a tengeren végzett vizsgálaton megfigyelőként részt vegyen.
      Az uniós hajó parancsnoka köteles megkönnyíteni a zöld-foki-szigeteki ellenőrök fedélzetre szállását és munkáját.
      A zöld-foki-szigeteki ellenőrök minden vizsgálat végén vizsgálati jelentést készítenek. Az uniós hajó parancsnoka jogosult észrevételeket fűzni a vizsgálati jelentéshez. A vizsgálati jelentést az azt elkészítő ellenőr és az uniós hajó parancsnoka is aláírja.
      A zöld-foki-szigeteki ellenőrök a hajó elhagyása előtt átadják a vizsgálati jelentés egy példányát az uniós hajó parancsnokának. A Zöld-foki-szigetek a vizsgálati jelentés egy példányát a vizsgálatot követő nyolc napon belül megküldi az Unió részére.
      3.   Kikötői vizsgálat
      A Zöld-foki-szigetek halászati övezetében ejtett fogásokat a Zöld-foki-szigetek valamely kikötőjének vizein kirakodó vagy átrakó uniós hajók kikötői vizsgálatát a Zöld-foki-szigetek halászati ellenőrzéssel megbízott, azonosítható ellenőrei végzik.
      A vizsgálatot legfeljebb két ellenőr végezheti, akiknek a vizsgálat elvégzése előtt igazolniuk kell személyazonosságukat és ellenőri minőségüket. A zöld-foki-szigeteki ellenőrök csak a vizsgálathoz kapcsolódó feladatok elvégzéséhez szükséges időt töltik az uniós hajó fedélzetén, és a vizsgálatot oly módon folytatják le, hogy a lehető legkisebbre csökkentsék annak a hajóra, a kirakodási vagy átrakási műveletre és a rakományra gyakorolt hatását.
      A Zöld-foki-szigetek engedélyezheti az Unió számára, hogy a kikötői vizsgálaton megfigyelőként részt vegyen.
      Az uniós hajó parancsnoka köteles segíteni a zöld-foki-szigeteki ellenőrök munkáját.
      A zöld-foki-szigeteki ellenőrök minden vizsgálat végén vizsgálati jelentést készítenek. Az uniós hajó parancsnoka jogosult észrevételeket fűzni a vizsgálati jelentéshez. A vizsgálati jelentést az azt elkészítő ellenőr és az uniós hajó parancsnoka is aláírja.
      A zöld-foki-szigeteki ellenőrök a vizsgálat befejezésekor átadják a vizsgálati jelentés egy példányát az uniós hajó parancsnokának. A Zöld-foki-szigetek a vizsgálati jelentés egy példányát a vizsgálatot követő nyolc napon belül megküldi az Unió részére.
      VII. FEJEZET
      
         MŰHOLDAS HAJÓMEGFIGYELÉSI RENDSZER (VMS)
      
      1.   A hajók helyzetmeghatározási üzenetei – VMS-rendszer
      Amikor a Zöld-foki-szigetek halászati övezetében tartózkodnak, a halászati engedéllyel rendelkező uniós hajóknak műholdas megfigyelési rendszerrel (Vessel Monitoring System – VMS) kell rendelkezniük, amely földrajzi helyzetüket automatikusan és folyamatosan, minden órában közli a lobogójuk szerinti állam halászati felügyelő központjával.
      Minden helyzetmeghatározási jelentésnek tartalmaznia kell az alábbiakat:
      
                  a)
               
               
                  a hajó azonosító jele;
               
            
                  b)
               
               
                  a halászhajó utolsó mért földrajzi helyzete (földrajzi hosszúság és szélesség) 500 méternél kisebb megengedett eltéréssel, 99 %-os konfidenciaintervallummal;
               
            
                  c)
               
               
                  a földrajzi helyzet feljegyzésének napja és időpontja;
               
            
                  d)
               
               
                  a hajó sebessége és iránya;
               
            
                  e)
               
               
                  a jelentést az 5. függelékben szereplő formátum szerint kell elkészíteni.
               
            A Zöld-foki-szigetek halászati övezetébe való belépést követően regisztrált első földrajzi helyzetet az „ENT” kóddal kell azonosítani. Minden ezt követő földrajzi helyzetet a „POS” kóddal kell azonosítani a Zöld-foki-szigetek halászati övezetéből való kilépést követően regisztrált első földrajzi helyzet kivételével, amelyet az „EXI” kóddal kell azonosítani.
      A lobogó szerinti állam halászati felügyelő központja biztosítja a helyzetmeghatározási jelentések automatikus feldolgozását és – adott esetben – elektronikus továbbítását. A helyzetmeghatározási jelentéseket biztonságos módon kell feljegyezni, és három évig meg kell őket őrizni.
      2.   A hajó általi üzenetküldés a VMS-rendszer meghibásodása esetén
      A hajóparancsnoknak mindenkor meg kell győződnie arról, hogy hajójának VMS-rendszere teljes mértékben működőképes-e, illetve hogy a helyzetmeghatározási jelentések megfelelően elküldésre kerülnek-e a lobogó szerinti állam halászati felügyelő központjához.
      Meghibásodás esetén a hajó VMS-rendszerét egy hónapon belül meg kell javítani vagy ki kell cserélni. E határidő leteltével a hajó nem halászhat tovább a Zöld-foki-szigetek halászati övezetében.
      A Zöld-foki-szigetek halászati övezetében hibás VMS-rendszerrel halászó hajóknak valamennyi kötelező információt megadva, legalább négyóránként e-mail, rádió vagy fax útján meg kell küldeniük a helyzetmeghatározási jelentésüket a lobogó szerinti állam halászati felügyelő központja részére.
      3.   A helyzetmeghatározási jelentések biztonságos közlése a Zöld-foki-szigetekkel
      A lobogó szerinti állam halászati felügyelő központja automatikusan továbbítja az érintett hajók helyzetmeghatározási jelentéseit a Zöld-foki-szigetek halászati felügyelő központjának. A lobogó szerinti állam és a Zöld-foki-szigetek halászati felügyelő központjai kölcsönösen kicserélik kapcsolattartási e-mail címeiket és haladéktalanul tájékoztatják egymást az e címekben bekövetkező mindennemű változásról.
      A lobogó szerinti állam és a Zöld-foki-szigetek halászati felügyelő központjai között a helyzetmeghatározási jelentések továbbítása biztonságos kommunikációs rendszeren keresztül, elektronikus úton történik.
      A Zöld-foki-szigetek halászati felügyelő központja haladéktalanul tájékoztatja a lobogó szerinti állam halászati felügyelő központját és az Uniót a halászati engedéllyel rendelkező valamely hajó egymást követő helyzetmeghatározási jelentéseinek fogadásában bekövetkező minden kiesésről, amennyiben az érintett hajó nem jelentette be a halászati övezetből való kilépését.
      4.   A kommunikációs rendszer hibás működése
      A Zöld-foki-szigetek meggyőződik arról, hogy elektronikus berendezései kompatibilisek-e a lobogó szerinti állam halászati felügyelő központjának berendezéseivel, és haladéktalanul tájékoztatja az Uniót a kommunikációban és a helyzetmeghatározási jelentések fogadásában bekövetkező mindennemű hibáról, hogy a legrövidebb időn belül műszaki megoldást lehessen találni a problémára. Minden esetleges vitát a vegyes bizottság elé kell terjeszteni.
      A hajóparancsnok tekintendő felelősnek a hajó VMS-rendszerének minden bizonyított manipulálásáért, amelynek célja a rendszer működésének megzavarása vagy a helyzetmeghatározási jelentések meghamisítása. Minden jogsértés a Zöld-foki-szigetek hatályos jogszabályaiban előírt szankciókkal sújtandó.
      5.   A helyzetmeghatározási jelentések küldési gyakoriságának módosítása
      Jogsértést bizonyítani látszó, megalapozott indokok alapján a Zöld-foki-szigetek – az Uniónak is másolatot küldve – kérheti a lobogó szerinti állam halászati felügyelő központjától, hogy meghatározott kivizsgálási időszak időtartamára csökkentse harminc percre a hajó jelentésküldési intervallumát. A Zöld-foki-szigetek e bizonyítékokat megküldi a lobogó szerinti állam halászati felügyelő központjának és az Uniónak. A lobogó szerinti állam halászati felügyelő központja haladéktalanul az új gyakoriság szerint továbbítja az érintett hajó helyzetmeghatározási jelentéseit a Zöld-foki-szigetek részére.
      A meghatározott kivizsgálási időszak végén a Zöld-foki-szigetek tájékoztatja a lobogó szerinti állam halászati felügyelő központját és az Uniót az esetleges következményekről.
      VIII. FEJEZET
      
         JOGSÉRTÉSEK
      
      1.   A jogsértések kezelése
      Az e melléklettel összhangban halászati engedéllyel rendelkező uniós hajók által elkövetett minden jogsértést vizsgálati jelentésben kell megemlíteni.
      A vizsgálati jelentés hajóparancsnok általi aláírása nem sérti a hajótulajdonos védekezési jogát a feltárt jogsértéssel kapcsolatban.
      2.   A hajó feltartóztatása – tájékoztató értekezlet
      Ha a feltárt jogsértéssel kapcsolatban a Zöld-foki-szigetek hatályos törvényei előírják, minden jogsértő uniós hajó kötelezhető halászati tevékenységének beszüntetésére, és ha a hajó a tengeren van, valamely zöld-foki-szigeteki kikötőbe való visszatérésre.
      A Zöld-foki-szigetek legfeljebb egy munkanapon belül értesíti az Uniót a halászati engedéllyel rendelkező uniós hajók feltartóztatásáról. Ehhez az értesítéshez mellékelni kell a feltartóztatás indokait.
      A hajóval, a hajóparancsnokkal, a legénységgel vagy a rakománnyal szemben hozandó intézkedések – kivéve a bizonyítékok megőrzését szolgáló intézkedéseket – meghozatala előtt a Zöld-foki-szigetek az Unió kérésére a hajó feltartóztatásáról szóló értesítést követő egy munkanapon belül tájékoztató értekezletet szervez a hajó feltartóztatásához vezető tények tisztázása és az esetleges következmények ismertetése érdekében. Ezen a tájékoztató értekezleten részt vehet a hajó lobogója szerinti állam képviselője.
      3.   A jogsértés szankcionálása – peren kívüli eljárás
      A feltárt jogsértés szankcióját a Zöld-foki-szigetek hatályos nemzeti törvényeinek megfelelően állapítja meg.
      Amikor a jogsértés rendezése bírósági eljárást von maga után, annak megindítása előtt – amennyiben a jogsértés nem a büntetőjog hatálya alá tartozó cselekmény – a Zöld-foki-szigetek és az Unió peren kívüli eljárást indítanak a szankció feltételeinek és mértékének megállapítása érdekében. A hajó lobogója szerinti állam képviselője részt vehet e peren kívüli eljárásban. A peren kívüli eljárásnak a hajó feltartóztatásáról szóló értesítéstől számított három napon belül be kell fejeződnie.
      4.   Bírósági eljárás – banki biztosíték
      Ha a peren kívüli eljárás eredménytelen, és a jogsértést az illetékes bírói szerv elé terjesztik, a jogsértő hajó tulajdonosának a Zöld-foki-szigetek által meghatározott összegű banki biztosítékot kell elhelyeznie a Zöld-foki-szigetek által megjelölt banknál, amely biztosíték a hajó feltartóztatásával kapcsolatos költségek, a becsült pénzbírság és az esetleges kompenzációs kártérítések fedezetéül szolgál. A banki biztosíték a bírósági eljárás végéig zárolva marad.
      A banki biztosítékot az ítélet kihirdetése után fel kell szabadítani és azt a hajótulajdonosnak haladéktalanul vissza kell adni:
      
                  a)
               
               
                  teljes egészében, ha az ítélet nem szab ki semmilyen szankciót;
               
            
                  b)
               
               
                  a fennmaradó egyenleg mértékéig, amennyiben a szankció a banki biztosíték mértékénél alacsonyabb pénzbüntetést ír elő.
               
            A Zöld-foki-szigetek az ítélet kihirdetésétől számított nyolc napon belül tájékoztatja az Uniót a bírósági eljárás eredményéről.
      5.   A hajó felszabadítása és a személyzet szabadon engedése
      A hajó és személyzete a peren kívüli eljárás alapján megállapított szankció rendezését vagy a banki biztosíték letétbe helyezését követően hagyhatja el a kikötőt.
      IX. FEJEZET
      
         TENGERÉSZEK FELVÉTELE
      
      1.   A felveendő tengerészek száma
      A Zöld-foki-szigetek halászati övezetében töltött halászati idény során az uniós hajók az alábbiak szerint vesznek fel zöld-foki-szigeteki tengerészeket:
      
                  a)
               
               
                  a kerítőhálós tonhalhalászflotta legalább hat tengerészt vesz fel;
               
            
                  b)
               
               
                  a horgászbotos tonhalhalászflotta legalább két tengerészt vesz fel;
               
            
                  c)
               
               
                  a felszíni horogsoros hajóflotta legalább öt tengerészt vesz fel.
               
            Az uniós hajók tulajdonosai további zöld-foki-szigeteki tengerészek felvételére is törekszenek.
      2.   A tengerészek szabad kiválasztása
      A Zöld-foki-szigetek listát vezet az uniós hajókra felvehető képzett zöld-foki-szigeteki tengerészekről.
      A hajótulajdonos vagy ügynöke szabadon választhat a felveendő zöld-foki-szigeteki tengerészek e listájáról, és értesíti a Zöld-foki-szigeteket a tengerészek legénységi névjegyzékbe való felvételéről.
      3.   A tengerészek munkaszerződése
      A zöld-foki-szigeteki tengerészek számára a munkaszerződést egyfelől a tulajdonos vagy ügynöke, másfelől a tengerész köti meg; ez utóbbit esetleg a szakszervezete is képviselheti. A szerződést a Zöld-foki-szigetek Tengerügyi Hatósága hagyja jóvá. A szerződésben meg kell határozni többek között a hajóra szállás napját és kikötőjét.
      A szerződés garantálja a tengerésznek, hogy részesülhet a Zöld-foki-szigeteken rá vonatkozó társadalombiztosítási rendszer előnyeiben. Magában foglalja a halál, betegség és baleset esetére szóló biztosítást.
      A szerződés másolatát valamennyi aláíró fél megkapja.
      A Nemzetközi Munkaügyi Szervezetnek (ILO) a munkára vonatkozó alapvető jogokról szóló nyilatkozata alkalmazandó a zöld-foki-szigeteki tengerészekre. Ez különösen vonatkozik az egyesülési szabadságra, a kollektív tárgyalásokhoz való jog tényleges elismerésére, valamint a foglalkoztatás és foglalkozás tekintetében a hátrányos megkülönböztetés felszámolására.
      4.   A tengerészek munkabére
      A zöld-foki-szigeteki tengerészek fizetését a hajótulajdonosok fedezik. A tengerészek fizetése a halászati engedély kibocsátását megelőzően, a hajótulajdonos vagy ügynöke és a Zöld-foki-szigetek közötti kölcsönös megállapodás alapján kerül meghatározásra.
      A munkabér nem lehet alacsonyabb a nemzeti hajók személyzetének munkabérénél és az ILO által előírt normáknál.
      5.   A tengerészek kötelezettségei
      A tengerésznek meg kell jelennie a számára kijelölt hajó parancsnokánál a felvételére a munkaszerződésében meghatározott időpontot megelőző napon. A hajóparancsnok tájékoztatja a tengerészt a felvétel napjáról és időpontjáról. Ha a tengerész visszalép a szerződéstől vagy nem jelenik meg a felvételére előírt napon és időpontban, a munkaszerződése érvénytelennek minősül, és a hajótulajdonos automatikusan mentesül a tengerész felvételének kötelezettsége alól. Ebben az esetben a hajótulajdonosra nem róható ki semmilyen pénzbüntetés vagy kompenzációs jellegű fizetés.
      6.   A zöld-foki-szigeteki tengerészek felvételének elmulasztása
      Azok a hajótulajdonosok, akik hajójuk fedélzetére nem vesznek fel zöld-foki-szigeteki tengerészeket, a zöld-foki-szigeteki személyzet számának e fejezet elején meghatározott mértékéből hiányzó minden tengerész után a folyó év szeptember 30. napjáig kötelesek 20 EUR átalányösszeget fizetni minden egyes, a hajójuk által a Zöld-foki-szigetek halászati övezetében töltött nap után.
      X. FEJEZET
      
         ZÖLD-FOKI-SZIGETEKI MEGFIGYELŐK
      
      1.   A halászati tevékenységek megfigyelése
      A halászati engedéllyel rendelkező hajók a megállapodás keretében végzett halászati tevékenységeik megfigyelésére irányuló rendszer hatálya alá tartoznak.
      E megfigyelési rendszernek összhangban kell lennie az ICCAT által elfogadott ajánlásokban foglalt rendelkezésekkel.
      2.   Kijelölt hajók és megfigyelők
      A Zöld-foki-szigetek kijelöli azokat az uniós hajókat, amelyeknek megfigyelőt kell fedélzetükre felvenniük, valamint legkésőbb tizenöt nappal a megfigyelő fedélzetre szállásának tervezett napját megelőzően kijelöli a hajóra rendelt megfigyelőt is.
      A halászati engedély kiadásakor a Zöld-foki-szigetek tájékoztatja az Uniót és a hajótulajdonost vagy ügynökét a kijelölt hajókról és megfigyelőkről, valamint arról az időtartamról, amelyet a megfigyelő az egyes hajók fedélzetén tölt. A Zöld-foki-szigetek a kijelölt hajókat és megfigyelőket érintő mindennemű változásról haladéktalanul tájékoztatja az Uniót és a hajótulajdonost vagy annak ügynökét.
      A Zöld-foki-szigetek törekszik arra, hogy ne jelöljön ki megfigyelőket olyan hajók számára, amelyek fedélzetén már van megfigyelő, vagy amelyek a Zöld-foki-szigetek halászati övezetén kívüli halászati övezetekben végzett tevékenységük keretében már hivatalosan kötelesek megfigyelőt a fedélzetükre venni az adott halászati idényben.
      A megfigyelők csak a feladataik elvégzéséhez szükséges időt tölthetik a hajó fedélzetén.
      3.   Átalányösszegű pénzügyi hozzájárulás
      A díj megfizetésekor a hajótulajdonos minden hajó után évi 200 EUR átalányösszeget fizet a Zöld-foki-szigeteknek.
      4.   A megfigyelők fizetése
      A megfigyelő fizetését és társadalombiztosítási járulékait a Zöld-foki-szigetek fedezi.
      5.   A hajóra való felvétel feltételei
      A megfigyelő hajóra való felvételének feltételeit és különösen a fedélzeten töltött időtartamot a hajótulajdonosok vagy azok ügynökei és a Zöld-foki-szigetek közötti kölcsönös megegyezéssel kell meghatározni.
      A megfigyelőt a hajó fedélzetén tisztként kell kezelni. Mindazonáltal a megfigyelő fedélzeten történő elszállásolásakor figyelembe kell venni a hajó műszaki szerkezetét.
      A megfigyelő fedélzeten való elszállásolásának és étkeztetésének költségeit a hajótulajdonos viseli.
      A hajóparancsnok saját felelősségi körében mindent megtesz a megfigyelő fizikai biztonságának és általános kényelmének biztosítása érdekében.
      A megfigyelő részére minden, a feladatai ellátásához szükséges eszközt rendelkezésre kell bocsátani. A megfigyelőnek hozzáférést kell biztosítani a kommunikációs eszközökhöz, a hajó halászati tevékenységéhez közvetlenül kapcsolódó iratokhoz, beleértve különösen a halászati naplót és a navigációs naplót, valamint a hajó azon részeihez, amelyek közvetlenül kapcsolódnak megfigyelői feladatai teljesítéséhez.
      6.   A megfigyelő kötelezettségei
      Fedélzeti tartózkodásának teljes időtartama alatt a megfigyelő:
      
                  a)
               
               
                  minden megfelelő intézkedést megtesz annak érdekében, hogy a hajó fedélzetén való tartózkodása ne szakítsa meg és ne hátráltassa a halászati műveleteket;
               
            
                  b)
               
               
                  óvja a hajó fedélzetén található javakat és eszközöket;
               
            
                  c)
               
               
                  tiszteletben tartja a hajóhoz tartozó valamennyi irat bizalmas jellegét.
               
            7.   A megfigyelő fedélzetre szállása és kiszállása
      A megfigyelő a hajótulajdonos által választott kikötőben száll a fedélzetre.
      A hajótulajdonos vagy képviselője a beszállás előtt legalább tíz nappal közli a Zöld-foki-szigetekkel a megfigyelő fedélzetre szállásának napját, idejét és kikötőjét. Abban az esetben, ha a megfigyelőt külföldön veszik fel, a megfigyelő beszállási kikötőig felmerülő utazási költségei a hajó tulajdonosát terhelik.
      Ha a megfigyelő az előírt napot és időpontot követő tizenkét órán belül nem jelentkezik beszállásra, a hajótulajdonos automatikusan mentesül a megfigyelő felvételének kötelezettsége alól. A megfigyelő szabadon elhagyhatja a kikötőt és megkezdheti halászati műveleteit.
      Ha a megfigyelőt nem zöld-foki-szigeteki kikötőben teszik ki, a hajótulajdonos saját költségén biztosítja a megfigyelő Zöld-foki-szigetekre való mielőbbi visszatérését.
      8.   A megfigyelő feladatai
      A megfigyelő a következő feladatokat látja el:
      
                  a)
               
               
                  megfigyeli a hajó által folytatott halászati tevékenységeket;
               
            
                  b)
               
               
                  a halászati műveletek során ellenőrzi a hajó földrajzi helyzetét;
               
            
                  c)
               
               
                  tudományos program keretében biológiai mintavételt végez;
               
            
                  d)
               
               
                  kimutatást készít a használt halászeszközökről;
               
            
                  e)
               
               
                  igazolja a zöld-foki-szigeteki halászati övezetre vonatkozóan a halászati naplóba feljegyzett halfogási adatokat;
               
            
                  f)
               
               
                  ellenőrzi a járulékos fogások arányát és megbecsüli a visszadobott fogások mennyiségét;
               
            
                  g)
               
               
                  hetente legalább egyszer rádión, faxon vagy e-mailben közli megfigyeléseit, ha a hajó zöld-foki-szigeteki vizeken folytat tevékenységet, beleértve a fő és járulékos fogások hajón lévő mennyiségét.
               
            9.   Megfigyelői jelentés
      A hajó elhagyása előtt a megfigyelő bemutatja a megfigyeléseiről készített jelentést a hajó parancsnokának. A hajóparancsnok jogosult észrevételeket fűzni a megfigyelői jelentéshez. A jelentést a megfigyelő és a hajóparancsnok is aláírja. A hajóparancsnok megkapja a megfigyelői jelentés egy példányát.
      Jelentését a megfigyelő eljuttatja a Zöld-foki-szigeteknek, amely a jelentés egy példányát a megfigyelő kiszállását követő nyolc napon belül megküldi az Unió részére.
      XI. FEJEZET
      
         AZ ÜZEMELTETŐ FELELŐSSÉGE
      
      1.   Az üzemeltető köteles biztosítani, hogy hajói alkalmasak legyenek a tengeri közlekedésre, és minden utas és a legénység valamennyi tagja számára megfelelő biztonsági és túlélő felszereléssel rendelkezzenek.
      2.   Az üzemeltetőnek hajója vonatkozásában egy nemzetközileg elismert biztosító által nyújtott, megfelelő és teljes körű biztosítással kell rendelkeznie.
      3.   Amennyiben valamelyik uniós hajó környezetszennyezést vagy bármilyen más környezeti kárt okozó tengeri baleset vagy esemény részesévé válik a Zöld-foki-szigeteken, a hajó és üzemeltetője erről köteles haladéktalanul értesíteni a Zöld-foki-szigetek hatóságait. Ha a megfigyelhető károkat az üzemeltető hajója okozta, az üzemeltetőnek a vonatkozó nemzeti és nemzetközi rendelkezések és eljárások keretében felelősséget kell vállalnia az okozott károkért.
      
         A MELLÉKLET FÜGGELÉKEI
         
                     
                        1. függelék –
                  
                  A Zöld-foki-szigetek kizárólagos gazdasági övezete
                  
               
                     
                        2. függelék –
                  
                  Technikai állományvédelmi intézkedések
                  
               
                     
                        3. függelék –
                  
                  A halászati engedély iránti kérelem formanyomtatványa
                  
               
                     
                        4. függelék –
                  
                  Halászati napló
                  
               
                     
                        5. függelék –
                  
                  VMS-üzenet küldése a Zöld-foki-szigetek részére
                  
               
                     
                        6. függelék –
                  
                  A halászati tevékenységeket érintő elektronikus jelentéstételi rendszer keretére és végrehajtására vonatkozó iránymutatások
                  
               
      
         1. függelék
         A Zöld-foki-szigetek kizárólagos gazdasági övezete
         A Zöld-foki-szigetek kizárólagos gazdasági övezete az alábbi alapvonalaktól számított 200 tengeri mérföld széles tengersáv:
         
                     Pont
                  
                  
                     Északi szélesség
                  
                  
                     Nyugati hosszúság
                  
                  
                     Sziget
                  
               
                     A.
                  
                  
                     14° 48′ 43,17″
                  
                  
                     24° 43′ 48,85″
                  
                  
                     I. Brava
                  
               
                     C-P1 a Rainha
                  
                  
                     14° 49′ 59,10″
                  
                  
                     24° 45′ 33,11″
                  
                  
                     —
                  
               
                     C-P1 a Faja
                  
                  
                     14° 51′ 52,19″
                  
                  
                     24° 45′ 09,19″
                  
                  
                     —
                  
               
                     D-P1 Vermelharia
                  
                  
                     16° 29′ 10,25″
                  
                  
                     24° 19′ 55,87″
                  
                  
                     S. Nicolau
                  
               
                     E.
                  
                  
                     16° 36′ 37,32″
                  
                  
                     24° 36′ 13,93″
                  
                  
                     Ilhéu Raso
                  
               
                     F-P1 a da Peça
                  
                  
                     16° 54′ 25,10″
                  
                  
                     25° 18′ 11,00″
                  
                  
                     Santo Antão
                  
               
                     F.
                  
                  
                     16° 54′ 40,00″
                  
                  
                     25° 18′ 32,00″
                  
                  
                     —
                  
               
                     G-P1 a Camarin
                  
                  
                     16° 55′ 32,98″
                  
                  
                     25° 19′ 10,76″
                  
                  
                     —
                  
               
                     H-P1 a Preta
                  
                  
                     17° 02′ 28,66″
                  
                  
                     25° 21′ 51,67″
                  
                  
                     —
                  
               
                     I-P1 A Mangrade
                  
                  
                     17° 03′ 21,06″
                  
                  
                     25° 21′ 54,44″
                  
                  
                     —
                  
               
                     J-P1 a Portinha
                  
                  
                     17° 05′ 33,10″
                  
                  
                     25° 20′ 29,91″
                  
                  
                     —
                  
               
                     K-P1 a do Sol
                  
                  
                     17° 12′ 25,21″
                  
                  
                     25° 05′ 56,15″
                  
                  
                     —
                  
               
                     L-P1 a Sinagoga
                  
                  
                     17° 10′ 41,58″
                  
                  
                     25° 01′ 38,24″
                  
                  
                     —
                  
               
                     M-Pta Espechim
                  
                  
                     16° 40′ 51,64″
                  
                  
                     24° 20′ 38,79″
                  
                  
                     S. Nicolau
                  
               
                     N-Pta Norte
                  
                  
                     16° 51′ 21,13″
                  
                  
                     22° 55′ 40,74″
                  
                  
                     Sal
                  
               
                     O-Pta Casaca
                  
                  
                     16° 50′ 01,69″
                  
                  
                     22° 53′ 50,14″
                  
                  
                     —
                  
               
                     P-Ilhéu Cascalho
                  
                  
                     16° 11′ 31,04″
                  
                  
                     22° 40′ 52,44″
                  
                  
                     Boa Vista
                  
               
                     P1-Ilhéu Baluarte
                  
                  
                     16° 09′ 05,00″
                  
                  
                     22° 39′ 45,00″
                  
                  
                     —
                  
               
                     Q-Pta Roque
                  
                  
                     16° 05′ 09,83″
                  
                  
                     22° 40′ 26,06″
                  
                  
                     —
                  
               
                     R-Pta Flamengas
                  
                  
                     15° 10′ 03,89″
                  
                  
                     23° 05′ 47,90″
                  
                  
                     Maio
                  
               
                     S.
                  
                  
                     15° 09′ 02,21″
                  
                  
                     23° 06′ 24,98″
                  
                  
                     Santiago
                  
               
                     T.
                  
                  
                     14° 54′ 10,78″
                  
                  
                     23° 29′ 36,09″
                  
                  
                     —
                  
               
                     U-D. Maria Pia
                  
                  
                     14° 53′ 50,00″
                  
                  
                     23° 30′ 54,50″
                  
                  
                     I. de Fogo
                  
               
                     V-Pta Pesqueiro
                  
                  
                     14° 48′ 52,32″
                  
                  
                     24° 22′ 43,30″
                  
                  
                     I. Brava
                  
               
                     X-Pta Nho Martinho
                  
                  
                     14° 48′ 25,59
                  
                  
                     24° 42′ 34,92″
                  
                  
                     —
                  
               
                     Y = A
                  
                  
                     14° 48′ 43,17″
                  
                  
                     24° 43′ 48,85″
                  
                  
                      
                  
               A Zöld-foki Köztársaság és a Szenegáli Köztársaság közötti, 1993. február 17-én aláírt szerződésnek megfelelően a két ország közötti tengeri határt az alábbi pontok jelölik ki:
         
                     Pont
                  
                  
                     Északi szélesség
                  
                  
                     Nyugati hosszúság
                  
               
                     A.
                  
                  
                     13° 39′ 00″
                  
                  
                     20° 04′ 25″
                  
               
                     B.
                  
                  
                     14° 51′ 00″
                  
                  
                     20° 04′ 25″
                  
               
                     C.
                  
                  
                     14° 55′ 00″
                  
                  
                     20° 00′ 00″
                  
               
                     D.
                  
                  
                     15° 10′ 00″
                  
                  
                     19° 51′ 30″
                  
               
                     E.
                  
                  
                     15° 25′ 00″
                  
                  
                     19° 44′ 50″
                  
               
                     F.
                  
                  
                     15° 40′ 00″
                  
                  
                     19° 38′ 30″
                  
               
                     G.
                  
                  
                     15° 55′ 00″
                  
                  
                     19° 35′ 40″
                  
               
                     H.
                  
                  
                     16° 04′ 05″
                  
                  
                     19° 33′ 30″
                  
               A Zöld-foki Köztársaság és a Mauritániai Iszlám Köztársaság közötti, 2003. szeptember 19-én aláírt szerződésnek megfelelően a két ország közötti tengeri határt az alábbi pontok jelölik ki:
         
                     Pont
                  
                  
                     Északi szélesség
                  
                  
                     Nyugati hosszúság
                  
               
                     H.
                  
                  
                     16° 04,0′
                  
                  
                     019° 33,5′
                  
               
                     I.
                  
                  
                     16° 17,0′
                  
                  
                     019° 32,5′
                  
               
                     J.
                  
                  
                     16° 28,5′
                  
                  
                     019° 32,5′
                  
               
                     K.
                  
                  
                     16° 38,0′
                  
                  
                     019° 33,2′
                  
               
                     L.
                  
                  
                     17° 00,0′
                  
                  
                     019° 32,1′
                  
               
                     M.
                  
                  
                     17° 06,0′
                  
                  
                     019° 36,8′
                  
               
                     N.
                  
                  
                     17° 26,8′
                  
                  
                     019° 37,9′
                  
               
                     O.
                  
                  
                     17° 31,9′
                  
                  
                     019° 38,0′
                  
               
                     P.
                  
                  
                     17° 44,1′
                  
                  
                     019° 38,0′
                  
               
                     Q.
                  
                  
                     17° 53,3′
                  
                  
                     019° 38,0′
                  
               
                     R.
                  
                  
                     18° 02,5′
                  
                  
                     019° 42,1′
                  
               
                     S.
                  
                  
                     18° 07,8′
                  
                  
                     019° 44,2′
                  
               
                     T.
                  
                  
                     18° 13,4′
                  
                  
                     019° 47,0′
                  
               
                     U.
                  
                  
                     18° 18,8′
                  
                  
                     019° 49,0′
                  
               
                     V.
                  
                  
                     18° 24,0′
                  
                  
                     019° 51,5′
                  
               
                     X.
                  
                  
                     18° 28,8′
                  
                  
                     019° 53,8′
                  
               
                     Y.
                  
                  
                     18° 34,9′
                  
                  
                     019° 56,0′
                  
               
                     Z.
                  
                  
                     18° 44,2′
                  
                  
                     020° 00,0′
                  
               
      
         2. függelék
         Technikai állományvédelmi intézkedések
         1.   Az összes kategóriára alkalmazandó intézkedések
         Tilalom hatálya alá tartozó fajok:
         A vándorló fajokról szóló egyezménnyel és az ICCAT ajánlásaival összhangban az atlanti ördögrája (Manta birostris), az óriáscápa (Cetorhinus maximus), a fehér cápa (Carcharodon carcharias), a nagyszemű rókacápa (Alopias superciliosus), a Sphyrnidae nembe tartozó cápafajok (a pörölycápák kivételével), a fehérfoltú cápa (Carcharhinus longimanus) és a selyemcápa (Carcharhinus falciformis) halászata tilos.
         A zöld-foki-szigeteki nemzeti szabályozásnak megfelelően a cetcápa (Rhincodon typus) halászata tilos.
         A cápauszonyok leválasztásának tilalma:
         Tilos a cápauszonyokat a hajófedélzeten leválasztani, a hajófedélzeten szállítani, átrakni vagy kirakodni. Az előző bekezdés sérelme nélkül a fedélzeten történő tárolás megkönnyítésére a cápauszonyok részben átmetszhetők, és ráhajlíthatók a testre, de kirakodás előtt nem választhatók le a testről.
         A tengeren végzett átrakás tilalma:
         A tengeren végzett átrakás tilos. Az átrakási műveletet a Zöld-foki-szigetek e célra engedélyezett kikötőjének vizein kell végrehajtani.
         2.   Konkrét intézkedések
         
            1. ADATLAP: HORGÁSZBOTOS TONHALHALÁSZHAJÓK
         
         
                  
                     1.
                  
                  
                     Halászati övezet: az alapvonalaktól számított 12 tengeri mérföld széles tengersávon kívüli vizek.
                  
               
                  
                     2.
                  
                  
                     Engedélyezett halászeszköz: horgászbot.
                  
               
                  
                     3.
                  
                  
                     Célfajok: germon (Thunnus albacares), nagyszemű tonhal (Thunnus obesus), bonitó (Katsuwonus pelamis).
                  
               Járulékos fogások: az ICCAT és a FAO ajánlásainak betartása.
         
            2. ADATLAP: KERÍTŐHÁLÓS TONHALHALÁSZHAJÓK
         
         
                  
                     1.
                  
                  
                     Halászati övezet: az alapvonalaktól számított 18 tengeri mérföld széles tengersávon kívüli vizek, figyelembe véve a Zöld-foki-szigetek halászati övezetének szigettenger jellegét.
                  
               
                  
                     2.
                  
                  
                     Engedélyezett halászeszköz: kerítőháló.
                  
               
                  
                     3.
                  
                  
                     Célfajok: germon (Thunnus albacares), nagyszemű tonhal (Thunnus obesus), bonitó (Katsuwonus pelamis).
                  
               Járulékos fogások: az ICCAT és a FAO ajánlásainak betartása.
         
            3. ADATLAP: FELSZÍNI HOROGSOROS HALÁSZHAJÓK
         
         
                  
                     1.
                  
                  
                     Halászati övezet: az alapvonalaktól számított 18 tengeri mérföld széles tengersávon kívüli vizek.
                  
               
                  
                     2.
                  
                  
                     Engedélyezett halászeszköz: felszíni horogsor.
                  
               
                  
                     3.
                  
                  
                     Célfajok: kardhal (Xiphias gladius), kékcápa (Prionace glauca), germon (Thunnus albacares), nagyszemű tonhal (Thunnus obesus).
                  
               Járulékos fogások: az ICCAT és a FAO ajánlásainak betartása.
         3.   Aktualizálás
         A két fél a vegyes bizottság keretében konzultál egymással azért, hogy a tudományos ajánlások alapján aktualizálja a technikai állományvédelmi intézkedéseket.
      
      
         3. függelék
         
            
         
            
      
      
         4. függelék
         Halászati napló
         
            
      
      
         5. függelék
         VMS-üzenet küldése a Zöld-foki-szigetek részére
         HELYZETMEGHATÁROZÁSI JELENTÉS
         
                     Adat
                  
                  
                     Kód
                  
                  
                     Kötelező (K)/nem kötelező (N)
                  
                  
                     Megjegyzések
                  
               
                     Adatközlés kezdete
                  
                  
                     SR
                  
                  
                     K
                  
                  
                     Rendszeradat – az adatrögzítés kezdetét jelzi
                  
               
                     Címzett
                  
                  
                     AD
                  
                  
                     K
                  
                  
                     Az üzenetre vonatkozó adat – címzett: hárombetűs ISO-országkód
                  
               
                     Küldő
                  
                  
                     FS
                  
                  
                     K
                  
                  
                     Az üzenetre vonatkozó adat – küldő fél: hárombetűs ISO-országkód
                  
               
                     Üzenet típusa
                  
                  
                     TM
                  
                  
                     K
                  
                  
                     Az üzenetre vonatkozó adat – „POS” üzenettípus
                  
               
                     Rádióhívójel
                  
                  
                     RC
                  
                  
                     K
                  
                  
                     A hajóra vonatkozó adat – a hajó nemzetközi rádióhívójele
                  
               
                     A szerződő fél belső referenciaszáma
                  
                  
                     IR
                  
                  
                     N
                  
                  
                     A hajóra vonatkozó adat – a szerződő fél egyedi száma (a lobogó szerinti állam hárombetűs ISO-kódja, amelyet egy szám követ)
                  
               
                     Külső lajstromozási szám
                  
                  
                     XR
                  
                  
                     N
                  
                  
                     A hajóra vonatkozó adat – a hajó oldalán feltüntetett szám
                  
               
                     Lobogó szerinti állam
                  
                  
                     FS
                  
                  
                     N
                  
                  
                     A lobogó szerinti államra vonatkozó adat
                  
               
                     Földrajzi szélesség
                  
                  
                     LA
                  
                  
                     K
                  
                  
                     A hajó földrajzi helyzetére vonatkozó adat – a hajó helyzete fokban és percben megadva É/D FFPP (WGS-84)
                  
               
                     Földrajzi hosszúság
                  
                  
                     LO
                  
                  
                     K
                  
                  
                     A hajó földrajzi helyzetére vonatkozó adat – a hajó helyzete fokban és percben megadva K/NY FFFPP (WGS-84)
                  
               
                     Időpont
                  
                  
                     DA
                  
                  
                     K
                  
                  
                     A hajó földrajzi helyzetére vonatkozó adat – a helyzet rögzítésének UTC-dátuma (ÉÉÉÉHHNN)
                  
               
                     Óra
                  
                  
                     TI
                  
                  
                     K
                  
                  
                     A hajó földrajzi helyzetére vonatkozó adat – a helyzet rögzítésének UTC-időpontja (ÓÓPP)
                  
               
                     Adatközlés vége
                  
                  
                     ER
                  
                  
                     K
                  
                  
                     Rendszeradat – az adatrögzítés végét jelzi
                  
               Karakterkészlet: ISO 8859.1
         Az adatokat tartalmazó közlemény a következőképpen épül fel:
         
                      
                  
                  
                     kettős perjel (//) és az „SR” betűk jelzik az üzenet kezdetét,
                  
               
                      
                  
                  
                     kettős perjel (//) és egy kód jelzik egy-egy adatelem kezdetét,
                  
               
                      
                  
                  
                     egy perjel (/) választja el a kódjelet és az adatot,
                  
               
                      
                  
                  
                     az adatpárokat szóköz választja el;
                  
               
                      
                  
                  
                     az „ER” betűk és a végén kettős perjel (//) jelzi az üzenet végét.
                  
               A nem kötelező adatokat az üzenet eleje és vége közé kell beilleszteni.
      
      
         6. függelék
         A halászati tevékenységeket érintő elektronikus jelentéstételi rendszer keretére és végrehajtására vonatkozó iránymutatások
         ÁLTALÁNOS RENDELKEZÉSEK
         
                  
                     1.
                  
                  
                     Valamennyi uniós hajónak rendelkeznie kell egy olyan elektronikus rendszerrel (a továbbiakban: ERS-rendszer), amely a hajónak a zöld-foki-szigeteki halászati övezetben folytatott tevékenységei során képes rögzíteni és továbbítani a hajó halászati tevékenységére vonatkozó adatokat (a továbbiakban: ERS-adatok).
                  
               
                  
                     2.
                  
                  
                     Az ERS-rendszerrel fel nem szerelt uniós hajók és azok az uniós hajók, amelyek ERS-rendszere nem működik, halászati tevékenység végzése céljából nem léphetnek be a Zöld-foki-szigetek halászati övezetébe.
                  
               
                  
                     3.
                  
                  
                     Az ERS-adatokat ezen iránymutatásoknak megfelelően a lobogó szerinti állam halászati felügyelő központjának kell eljuttatni, amely ezeket az adatokat automatikusan hozzáférhetővé teszi a Zöld-foki-szigetek halászati felügyelő központja számára.
                  
               
                  
                     4.
                  
                  
                     A lobogó szerinti állam és a Zöld-foki-szigetek megbizonyosodnak arról, hogy halászati felügyelő központjaik rendelkeznek azokkal a számítástechnikai eszközökkel és szoftverekkel, amelyek szükségesek az ERS-adatoknak a [http://ec.europa.eu/cfp/control/codes/index_en.htm] weboldalon elérhető XML-formátumban való automatikus küldésére, valamint hogy rendelkeznek olyan biztonsági mentési eljárással, amelynek segítségével az ERS-adatok számítógép által olvasható formátumban rögzíthetők és legalább három évig tárolhatók.
                  
               
                  
                     5.
                  
                  
                     A 3. pontban előírt formátum mindennemű módosítását vagy naprakésszé tételét azonosító jellel és keltezéssel kell ellátni; e módosításoknak hat hónappal a bevezetésük után érvényben kell lenniük.
                  
               
                  
                     6.
                  
                  
                     Az ERS-adatok küldése az Európai Bizottság által az Unió nevében kezelt elektronikus kommunikációs eszköz, a DEH (Data Exchange Highway) segítségével történik.
                  
               
                  
                     7.
                  
                  
                     A lobogó szerint állam és a Zöld-foki-szigetek kijelöl egy-egy ERS-felelőst, akinek feladata a kapcsolattartás.
                     
                                 a)
                              
                              
                                 Az ERS-felelősök legalább hat hónapos időszakra jelölhetők ki.
                              
                           
                                 b)
                              
                              
                                 A lobogó szerinti állam és a Zöld-foki-szigetek halászati felügyelő központjai közlik egymással az ERS-felelős elérhetőségeit (név, cím, telefon, fax, e-mail).
                              
                           
                                 c)
                              
                              
                                 Az ERS-felelős elérhetőségeinek bármilyen változását haladéktalanul közölni kell.
                              
                           
               AZ ERS-ADATOK LÉTREHOZÁSA ÉS KÖZLÉSE
         
                  
                     8.
                  
                  
                     Az uniós halászhajók kötelesek:
                     
                                 a)
                              
                              
                                 naponta közölni az ERS-adatokat a Zöld-foki-szigetek halászati övezetében töltött valamennyi napra vonatkozóan;
                              
                           
                                 b)
                              
                              
                                 hálókivetésenként vagy horogsor-kihelyezésenként rögzíteni az egyes fajok célfajként vagy járulékos fogásként ejtett és a fedélzeten tárolt, vagy a tengerbe visszadobott egyedeinek mennyiségét;
                              
                           
                                 c)
                              
                              
                                 a Zöld-foki-szigetek által kiadott halászati engedélyben feltüntetett fajok esetében bejelenteni, ha nem történt fogás;
                              
                           
                                 d)
                              
                              
                                 minden fajt a FAO hárombetűs kódjával azonosítani;
                              
                           
                                 e)
                              
                              
                                 a mennyiségeket élőtömeg-kilogrammban és szükség esetén egyedszámban megadni;
                              
                           
                                 f)
                              
                              
                                 az ERS-adatokban a Zöld-foki-szigetek által kiadott halászati engedélyben feltüntetett valamennyi faj vonatkozásában rögzíteni az átrakott és/vagy kirakodott mennyiségeket;
                              
                           
                                 g)
                              
                              
                                 az ERS-adatokban a Zöld-foki-szigetek halászati övezetébe történő minden belépéskor („COE” üzenet) és az onnan való minden kilépéskor („COX” üzenet) külön üzenetben rögzíteni a Zöld-foki-szigetek által kiadott halászati engedélyben megjelölt valamennyi faj fedélzeten lévő mennyiségeit;
                              
                           
                                 h)
                              
                              
                                 a 3. pontban előírt formátumban naponta legkésőbb 23:59 UTC időpontig megküldeni az ERS-adatokat a lobogó szerinti állam halászati felügyelő központjának.
                              
                           
               
                  
                     9.
                  
                  
                     A hajóparancsnok felel a rögzített és elküldött ERS-adatok helytállóságáért.
                  
               
                  
                     10.
                  
                  
                     A lobogó szerinti állam halászati felügyelő központja automatikusan és haladéktalanul továbbítja az ERS-adatokat a Zöld-foki-szigetek halászati felügyelő központjának.
                  
               
                  
                     11.
                  
                  
                     A Zöld-foki-szigetek halászati felügyelő központja válaszüzenetben megerősíti az ERS-adatok beérkezését, és az ERS-adatokat bizalmasan kezeli.
                  
               A FEDÉLZETI ERS-RENDSZER MEGHIBÁSODÁSA ÉS/VAGY AZ ERS-ADATOKNAK A HAJÓ ÉS A LOBOGÓ SZERINTI ÁLLAM HALÁSZATI FELÜGYELŐ KÖZPONTJA KÖZÖTTI KÜLDÉSÉBEN BEKÖVETKEZŐ ZAVAROK
         
                  
                     12.
                  
                  
                     A lobogó szerinti állam haladéktalanul tájékoztatja a lobogója alatt közlekedő hajó parancsnokát és/vagy tulajdonosát vagy annak képviselőjét a hajóra telepített ERS-rendszer bármilyen meghibásodásáról vagy az ERS-adatoknak a hajó és a lobogó szerinti állam halászati felügyelő központja közötti küldésében bekövetkező zavarokról.
                  
               
                  
                     13.
                  
                  
                     A lobogó szerint állam tájékoztatja a Zöld-foki-szigeteket az észlelt hiányosságról és a meghozott korrekciós intézkedésekről.
                  
               
                  
                     14.
                  
                  
                     A fedélzeti ERS-rendszer meghibásodása esetén a hajóparancsnok és/vagy a tulajdonos gondoskodik arról, hogy a rendszert a meghibásodástól számított tíz napon belül megjavítsák vagy kicseréljék. Ha a hajó e tíz napon belül kiköt, halászati tevékenységét csak akkor kezdheti meg újból a Zöld-foki-szigetek halászati övezetében, ha ERS-rendszere tökéletesen működik, vagy ha a Zöld-foki-szigetek külön engedélyezi a halászati tevékenység folytatását.
                  
               
                  
                     15.
                  
                  
                     Az ERS-rendszer meghibásodása után a halászhajók nem hagyhatják el a kikötőt, amíg:
                     
                                 a)
                              
                              
                                 ERS-rendszerük nem működik újra, amiről a lobogó szerinti állam és a Zöld-foki-szigetek is meggyőződik; vagy
                              
                           
                                 b)
                              
                              
                                 a lobogó szerinti állam arra engedélyt nem ad, feltéve, hogy a hajó nem kezdi meg újra a halászati tevékenységet a Zöld-foki-szigetek halászati övezetében. Az utóbbi esetben a lobogó szerinti állam még a hajó indulása előtt tájékoztatja a Zöld-foki-szigeteket a döntéséről.
                              
                           
               
                  
                     16.
                  
                  
                     A Zöld-foki-szigetek halászati övezetében tevékenységet folytató, meghibásodott ERS-rendszerrel rendelkező uniós hajók naponta legkésőbb 23:59 UTC időpontig bármilyen más rendelkezésre álló, a zöld-foki-szigeteki halászati felügyelő központ által hozzáférhető elektronikus eszköz útján minden ERS-adatot megküldenek a lobogó szerinti állam halászati felügyelő központjának.
                  
               
                  
                     17.
                  
                  
                     Azokat az ERS-adatokat, amelyeket az ERS-rendszernek a 12. pontban említett meghibásodása miatt nem lehetett a Zöld-foki-szigetek rendelkezésére bocsátani, a lobogó szerinti állam halászati felügyelő központja egy másik, közös megegyezés szerinti elektronikus formában küldi meg a Zöld-foki-szigetek halászati felügyelő központjának. Ezt az alternatív adatküldési módszert prioritásként kell kezelni, mivel a rendszerint alkalmazandó adatküldési határidőket vélhetően nem lehet majd betartani.
                  
               
                  
                     18.
                  
                  
                     Ha a Zöld-foki-szigetek halászati felügyelő központja valamely hajó ERS-adatait három egymást követő napon keresztül nem kapja meg, a Zöld-foki-szigetek a hajót utasíthatja arra, hogy vizsgálat végzése céljából haladéktalanul térjen vissza a Zöld-foki-szigetek által kijelölt valamelyik kikötőbe.
                  
               A HALÁSZATI FELÜGYELŐ KÖZPONT MŰKÖDÉSÉNEK LEÁLLÁSA – AZ ERS-ADATOK BE NEM ÉRKEZÉSE A ZÖLD-FOKI-SZIGETEK HALÁSZATI FELÜGYELŐ KÖZPONTJÁBA
         
                  
                     19.
                  
                  
                     Ha egyik halászati felügyelő központba nem érkeznek ERS-adatok, az illetékes ERS-felelős erről tájékoztatja a másik halászati felügyelő központ ERS-felelősét, és szükség esetén együttműködik a probléma megoldása érdekében.
                  
               
                  
                     20.
                  
                  
                     A lobogó szerinti állam halászati felügyelő központja és a Zöld-foki-szigetek halászati felügyelő központja kölcsönösen megállapodnak azokról az alternatív elektronikus távközlési eszközökről, amelyek a halászati felügyelő központok meghibásodása esetén az ERS-adatok küldésére felhasználhatók, és haladéktalanul tájékoztatják egymást minden kapcsolódó módosításról.
                  
               
                  
                     21.
                  
                  
                     Amennyiben a Zöld-foki-szigetek halászati felügyelő központja jelzi, hogy nem érkeztek hozzá ERS-adatok, a lobogó szerinti állam halászati felügyelő központja kideríti a probléma okait és meghozza a probléma megoldásához szükséges intézkedéseket. A lobogó szerinti állam halászati felügyelő központja a meghibásodás észlelésétől számított huszonnégy órán belül tájékoztatja a Zöld-foki-szigetek halászati felügyelő központját és az Uniót a meghozott intézkedések eredményeiről.
                  
               
                  
                     22.
                  
                  
                     Ha a probléma megoldása huszonnégy óránál hosszabb időt vesz igénybe, a lobogó szerinti állam halászati felügyelő központja a 17. pontban említett alternatív elektronikus eszközök valamelyikével haladéktalanul megküldi a hiányzó ERS-adatokat a Zöld-foki-szigetek halászati felügyelő központjának.
                  
               
                  
                     23.
                  
                  
                     A Zöld-foki-szigetek tájékoztatja illetékes felügyeleti szolgálatait azért, hogy az ERS-adatok küldésének a halászati felügyelő központok egyikében előálló üzemzavar miatti elmaradása következtében a Zöld-foki-szigetek halászati felügyelő központja ne tekintse szabálysértő hajóknak az uniós hajókat.
                  
               A HALÁSZATI FELÜGYELŐ KÖZPONT KARBANTARTÁSA
         
                  
                     24.
                  
                  
                     A halászati felügyelő központok valamelyikének tervezett karbantartási munkálatairól (karbantartási program), amelyek vélhetően érintik az ERS-adatok cseréjét, a munkálatok megkezdése előtt legalább hetvenkét órával tájékoztatni kell a másik halászati felügyelő központot, lehetőség szerint megadva a karbantartás időpontját és időtartamát. Nem tervezett karbantartási munkálatok esetében a vonatkozó információkat a lehető legkorábban meg kell küldeni a másik halászati felügyelő központnak.
                  
               
                  
                     25.
                  
                  
                     A karbantartási munkálatok során az ERS-adatok szolgáltatása felfüggeszthető mindaddig, amíg a rendszer újra működőképes nem lesz. Az érintett ERS-adatokat a karbantartás befejezése után haladéktalanul rendelkezésre kell bocsátani.
                  
               
                  
                     26.
                  
                  
                     Ha a karbantartási munkálatok huszonnégy óránál hosszabb időt vesznek igénybe, az ERS-adatokat a 17. pontban említett alternatív elektronikus eszközök valamelyikével kell megküldeni a másik halászati felügyelő központnak.
                  
               
                  
                     27.
                  
                  
                     A Zöld-foki-szigetek tájékoztatja illetékes felügyeleti szolgálatait azért, hogy az ERS-adatok küldésének a halászati felügyelő központok egyikének karbantartási munkálatai miatti elmaradása következtében a Zöld-foki-szigetek halászati felügyelő központja ne tekintse szabálysértő hajóknak az uniós hajókat.
                  
               AZ ERS-ADATOK TOVÁBBÍTÁSA A ZÖLD-FOKI-SZIGETEK FELÉ
         
                  
                     28.
                  
                  
                     A lobogó szerinti állam ERS-adatainak a Zöld-foki-szigetek felé történő küldése az Unió nevében az Európai Bizottság szolgálatai által kezelt elektronikus kommunikációs eszköz, a 6. pontban említett ún. DEH (Data Exchange Highway) segítségével történik.
                  
               
                  
                     29.
                  
                  
                     Az Unió flottája által végzett halászati tevékenységek irányítása céljából gondoskodni kell ezen adatok tárolásáról és arról, hogy az Európai Bizottság szolgálatainak az Unió nevében arra felhatalmazott személyzete megtekinthesse őket.